tomron87/hebrew-wikipedia-sentences-corpus huggingface dataset:
טל מגיעה לווילה של הלהקה, ודורשת מעלמה מיליון וחצי שקלים, מתוכם 400 אלף על הכסף שקבלה בעונה הראשונה על הצטרפותה ללהקה.
סיוון באה, ומביאה לעלמה צ'ק ריק כדי שעלמה תוכל לכתוב איזה סכום שהיא רוצה.
לאחר מכן, להקת או-בוי התפרקה.
ג'וני, תום ואסי לא רצו לחזור אליה.
עלמה מתנצלת בפני הלהקה המפורקת, ואבא של מייקל מגיע ומביא לכולם כרטיסי טיסה ליוון.
הכל הלך חלק עד שהטייס הורעל והתעלף בידי אנשים שרצו לנקום באבא של מייקל, והמטוס עמד להתרסק.
יש שמועות שבסוף תום היה צריך להציל את המטוס
יוצר הסדרה אורי גרוס חשף שלא תהיה עונה נוספת.
פרקים 22–25 המסיימים את העונה הראשונה לא שודרו בעת שידור הסדרה המקורי, החל מ-2 בינואר 2017, בעקבות הסכסוך שהתמשך בין חברת yes לבין חברת RGE.
אורי גרוס, יוצר הסדרה, הוציא הודעה בחשבון האינסטגרם שלו, כי הסדרה היא לא צד בסכסוך וכי ב-3 בינואר 2017, ערוץ הילדים וחברת yes יכנסו לבית המשפט ושם יוכרע הדין היכן ישודרו פרקי סיום העונה.
התקיים המשפט בעקבות סיום החוזה בין חברת yes לבין RGE בהקשר להמשך שידור הסדרה, ובעקבותו הופסק שידור הסדרה בפרק 22. במשפט טענה yes כי כל הפקות המקור שהופקו במיוחד עבור yes שייכות לה והשאר, המשותפות עם Hot, שייכות ל-RGE.
מנגד, RGE טענו כי כל הפקות המקור ששודרו בערוץ הילדים של yes שייכות לערוץ הילדים.
במהלך הדיון הציע השופט לצדדים לפתור את הסכסוך ביניהם, וקבע כי פרקי העונה הראשונה שייכים לערוץ הילדים, אך אסר על שידורם בטלוויזיה.
הדיון נמשך זמן רב בקשר לזכויות על העונות העתידיות של הסדרה.
ב-20 במרץ 2017 נפסק כי פרקי הסיום ישודרו במקביל בערוץ הילדים ב"הוט" ובערוץ יס דרמה ב"יס".
בשתי הפלטפורמות שידור הפרקים יתחיל מההתחלה.
נודע כי שידור הפרקים יחל בפסח אך זה לא קרה.
מאז, HOT ו-yes לא הודיעו על התאריך החלופי לשידור הסדרה.
יוצר הסדרה, אורי גרוס, סיפר בעמוד האינסטגרם שלו שיס וערוץ הילדים יכולים לפתור את הבעיה בכך שהסדרה תשודר אצל שניהם אך יש אי הסכמה בין הצדדים לגבי חלוקה זו.
הסדרה נדחתה פעם נוספת בשל הורדת הערוץ גם מ-HOT והעלתה את הערוץ Kidz (לשעבר yes KidZ) ב-1 בינואר 2018.
במאי 2018 הוחלט שהסדרה תחזור לשידור בערוץ הילדים, בפרטנר tv ובסלקום tv.
ב-8 במאי 2018, yes ערערה על ההחלטה לשדר את התוכנית בערוץ הילדים ועל הורדת צו המניעה.
בעקבות כך שידור הסדרה בוטל.
אולם ב-8 באוגוסט 2018, נחתם הסכם לשידור הסדרה.
העונה הראשונה שודרה במלואה החל מה-7 באוקטובר אותה שנה, ומיד אחריה החל שידור העונה השנייה.
עלמה בן-טוב/בן כהן (ג'וי ריגר) – אחותה הגדולה של עדן וחברתה הטובה ביותר של זהר.
בעקבות חובות כספיים של אמא שלה, היא מתחזה לבחור בשם "בן כהן" ונרשמת לאודישנים של להקת Oboy ומתקבלת.
מנהלת חיים כפולים בעזרת אחותה עדן, אימה סנדי וחברתה זוהר.
מתאהבת בתום, אך לא יכולה להיות איתו מחשש שלא יסלח לה לעולם כשיגלה ששיקרה לו ושהיא בן מהלהקה.
בפרק האחרון של עונה 1 מחליטה לחשוף את האמת בפני תום ולהודות שהיא ובן זה בעצם אותו אדם, אך טל היא זאת שמגלה שעלמה התחזתה, ובכך מחזיקה אותה קצר.
בפרק 31 מגיעה לוילה ומתנשקת עם תום, ומאז נהפכו לזוג.
בפרק 45 היא חושפת את האמת שהיא מתחזה לבן.
יון "ג'וני" בר-לב (לי בירן) – חבר בלהקת Oboy, כותב ומלחין את כל השירים של הלהקה.
בחור רגיש, לא מפחד להגיד מה שהוא חושב.
בנה של הדיווה המפורסמת יונה בר-לב.
מתאהב בזהר ונהיה בן זוגה לאחר שגילה שהיא התנשקה עם מייקל נפרד ממנה וחזר לאקסית שלו סיוון קינן ולאחר שגילה שגנבה לזהר את השיר נפרד גם ממנה וחוזר לזהר.
זהר אפלבוים (אליאנה תדהר) – מלצרית, החברה הכי טובה של עלמה.
היא לא אוהבת את המוזיקה של "Oboy" אך למרות זאת מתאהבת בג'וני ונהיית בת זוגו.
מגלה שעלמה היא בן בפרק 8. בעונה 2 היא וג'וני נפרדים עקב כך שסיוון מראה בפניהם סרטון שמייקל וזוהר מתנשקים.
באותו הזמן, סיוון גונבת את השיר שהיא כתבה לג'וני וכך העניינים מסתבכים עוד יותר, אך לאחר מכן נודע כי היא הכותבת האמיתית בעזרת אמו של ג'וני, יונה.
תום ברגר (דניאל גד) – חבר בלהקת Oboy.
נצר למשפחת טייסים, אח של שיפי ברגר.
בן זוגה של גפן לשעבר.
בפרק 31 גפן נפרדת ממנו.
מתאהב בעלמה נהיה בן זוגה.
ולא יודע שהיא משקרת לו.
הוא מגלה את האמת במופע הסיום של תיכון ברטה לוין כשעלמה חושפת את עצמה שהיא בן בפרק 46 והוא סולח לה.
ככל הנראה גורלו היה להציל את כולם בעזרת כישוריי הטיסה שלו.
מיכאל "מייקל" רוזן (גפן ברקאי) – חבר לשעבר בלהקת Oboy, מכונה "פריטי בוי".
הועף מהלהקה בגלל מזימה של מנהלת הלהקה בפרק הראשון עקב שהרים בהופעה "בשוגג" את הפאה של הגנרל האמריקאי.
לאחר סילוקו הוא מתחיל ללמוד בתיכון "ברטה לוין".
מאוהב בסיון ועצוב על בחירתה בג'וני.
בסוף פרק 41 הוא נורה עקב מעשיי אביו, אך מצליח לצאת מכך בבית החולים.
טל הבטיחה לו לחזור ללהקה לאחר שיחשפו ביחד את עלמה במסיבת הסיום בבית הספר אך מחליט לעבור לצד של עלמה.
גפן דרור (יערה בנבנישתי) – דוגמנית מפורסמת, בת הזוג לשעבר של תום.
הולכת לאודישן ללהקה צבאית ולא מתקבלת.
תעשה הכל כדי לא לאבד את תום.
שונאת את עלמה, עשתה דיל עם אברי שהוא יביא לה כסף כדי לשלם על העגיל שאיבדה והיא תעמיד פנים שהיא חברה שלו.
לאחר מכן מתאהבת בו והם הופכים לזוג.
אברי שילון (גיא סלניק) – חברם הטוב ביותר טוב של עלמה וזהר, לומד בתיכון ברטה לוין.
היה באודישנים ללהקה אבל לא עבר עקב תחמון של מייקל וחברי הלהקה.
מאוהב בזוהר אבל לא מצליח להגיד לה את זה.
עשה דיל עם גפן שהיא תעמיד פנים שהיא חברה שלו בתמורה לכך הוא שילם לה 20 אלף ש"ח כדי לשלם על העגיל שאיבדה.
לאחר שההסכם בניהם הסתיים, הפכו לזוג אמיתי.
אסי צור (טום באום) – חבר בלהקת Oboy.
הוא המעודכן של הלהקה, המודע להצלחה, המטפח את העוקבים ברשתות החברתיות.
מצחיק, חבר טוב ורכלן עם פה פתוח.
הכוכב הראשי המכונה "הנבחר", בסדרת הפנטזיה המצליחה "פילאטיס".
סיון קינן (שירן סנדל) (עונה 2) – אהבתו הראשונה של ג'וני.
מגיעה בהפתעה להופעת הבכורה שלו והוא מפתיע אותה ומקדיש לה שיר.
טל נתנה לה סרטון של זוהר מתנשקת עם מייקל.
כך סכסכו בין זוהר וג'וני וגרמו לג'וני להיפרד ממנה, בלי אפשרות להסביר מהי הנשיקה הזו.
ג'וני נפרד ממנה לאחר שאמו חשפה בשידור חי שזוהר כתבה את השיר ולא היא.
היא חזרה למוטב בפרק האחרון של עונה 2.
טל קוטלר (נלי תגר) – המפיקה והסוכנת הקשוחה של להקת Oboy, רודפת בצע ותהילה.
הייתה בת הזוג של נרי.
שונאת את עלמה בכך שרימתה אותה ומנסה להעיף אותה מהלהקה.
בפרק 44 מתנשקת עם נרי.
שולחת שוטר לעצור את עלמה על התחזות.
עדן בן טוב (אור אשטון) – אחותה הקטנה של עלמה, בעקבות החובות הכספיים של אמה, עדן מחפשת את עלמה לבן כדי שתיכנס ללהקה וכך תוכל לקבל את הכסף ולכסות את החובות.
קריינית הסדרה, שכל העלילה מסופרת מנקודת מבטה.
סנדרה (סנדי) בן טוב (ענת וקסמן) – אמא של עלמה ועדן, בעלת בית קפה קטן בשם "סנדי בר".
נקלעה לחובות כספיים בסך 400,000 שקלים.
יונה בר-לב (גילת אנקורי) – דיווה וזמרת מפורסמת, אמו של ג'וני.
היא וזוהר נהיות חברות טובות ובכך עוזרת לה להפיל את סיון ולהפריד בינה לבין ג'וני.
ברטה לוין (חוה אורטמן) – מנהלת תיכון ברטה לוין אשר קרוי על שמה ולומדים בו עלמה, זוהר, אברי ומייקל ובעבר למדו בו חברי להקת Oboy.
מגלה על סודה של עלמה ועוזרת לה להסתיר אותו.
נרי מוסינזון (אלירז שדה) – המורה למוזיקה של אברי, עלמה וזוהר, ולאחרונה גם של מייקל, בתיכון "ברטה לוין".
היה בן זוג של טל קוטלר בזמן שעבדו ביחד.
בפרק 44 מתנשק עם טל.
שיפי ברגר (נועה אסטנג'לוב) –- אחותו התאומה של תום.
מוצגת כאחת שלא מתעניינת בלהקת Oboy.
מאוהבת בסתר בבן ולאחר מכן מראה לו את המקדש הסודי המוקדש לו בחדר שלה.
תום מסדר לה ולו דייט.
בפרק האחרון מגלה שבן זה עלמה.
איז'ק (ניקי גולדשטיין) – הסוכן של גפן ושל יונה.
לא אוהב את זה שגפן ותום רבים.
מתערב יותר מדי בדברים של אחרים.
מחקה את חנה לסלאו לעיתים קרובות.
אורליאל קקון (עמית מרקוס) – בתו של שלומי קקון, יש לה כלב בשם אלזה.
מולי "השועל" רוזנצווינג (אייל שכטר) – אבא של מייקל, אסיר.
בעונה 2 משתחרר מהכלא וחוזר לקשר עם מייקל.
מספר פעמים בעונה מנסים לנקום בו אך לא מצליחים.
שלומי קקון (איציק כהן) – מנכ"ל חברת קקון העוסקת בסלולר, תחזוקה, טלוויזיה ותקשורת.
מייצג ומכלכל את להקת Oboy.
מארגן לבן בר מצווה לאחר שמגלה שלא עשה.
יועז ברגר (דני גבע) – אביו של תום ברגר.
טייס במקצועו ונצר למשפחת טייסים.
תומר מור (עומר דרור) – דוגמן.
אברי הרביץ לו מכיוון שלא הקשיב לגפן בזמן שניסה לנשק אותה בכוח.
מג'דרה שרוף (עינת שרוף) – מגדת עתידות, חברי Oboy מתייעצים איתה.
עזרה לתום להבין שעלמה היא האחת שלו.
הערוצים בה הסדרה Oboy שודרה:
סלקום tv FreeTV ו-פרטנר TV (ערוץ הילדים)
העונה הראשונה של Oboy שודרה במקור בדצמבר 2016 בערוץ הילדים למנויי yes.
ב-7 באוקטובר 2018 העונה הראשונה עלתה שוב (כולל הפרקים האחרונים) בערוץ yes5 HD, ערוץ הילדים וערוץ ספיד.
העונה השנייה אשר עלתה לשידור שבוע לאחר סיום העונה הראשונה, עונה זאת בעלת 21 פרקים.
"Occidentali's Karma" (בעברית: "קארמה מערבית" או "קארמה של המערב") הוא השיר שייצג את איטליה בתחרות האירוויזיון 2017 בקייב, שם הגיע למקום השישי.
השיר זכה בפסטיבל סן רמו 2017 ובוצע על ידי הזמר האיטלקי פרנצ'סקו גבאני, שגם כתב את השיר ביחד עם פיליפו גבאני, פאביו אילאקווה ולוקה קיראוולי.
ב-24 באפריל 2017 חצה השיר את רף ה-100 מיליון צפיות ביוטיוב ובכך היה הראשון מבין שירי האירוויזיון להגיע להישג זה.
לדבריו של גבאני, מילות השיר לועגות למערביים שמאמינים שהם יכולים לקחת את תרבות המזרח ולהעביר אותה "מערביזציה".
השיר מצטט היבטים מזרחיים ואלמנטים מהדתות הדהרמיות כמו בודהה ונירוואנה כמו כן גם התפתחות האדם מהקוף, רעיון שקיבל מהספר הקוף העירום של שנכתב על ידי הזואולוג הבריטי דזמונד מוריס.
השיר מתחיל עם התייחסות למחזה המלט של ויליאם שייקספיר, גבאני רוצה להדגיש עד כמה החברה המודרנית מחולקת בין הפיתוי של רוחניות לבין ההכרח להיראות, הוא מתאר אנשים כ"מכורי-סלפי-אנונימיים".
כמו כן, גבאני מותח ביקורת על מגמת האַנגליזציה של השפה האיטלקית.
October (אוקטובר) הוא אלבום האולפן השני של להקת הרוק האירית U2. הוא הופק על ידי סטיב ליליווייט ויצא ב-12 באוקטובר 1981 באיילנד רקורדס.
בהשראת קבוצה נוצרית בשם "אחוות השלום" בה היו חברים בונו, דה אדג' ולארי מולן ג'וניור, באלבום יש נושאים רוחניים ודתיים רבים.
המעורבות שלהם באחוות השלום הובילה אותם להטיל ספק ביחסים שבין האמונה הנוצרית וסגנון החיים של ה"רוק אנד רול", ואיימה לפרק את הלהקה.
לפני צאת האלבום יצא השיר "Fire" כסינגל ביולי 1981, ומקביל ליציאת האלבום יצא השיר "Gloria" כסינגל.
האלבום קיבל ביקורות מעורבות ולא זכה להשמעות רבות ברדיו.
ב-2008 יצאה גרסה מחודשת של האלבום.
לאחר שהשלימו את סיבוב ההופעות לקידום האלבום Boy בפברואר 1981, חברי הלהקה החלו לכתוב חומרים חדשים.
הלהקה כתבה חלק מהאלבום במהלך בדיקת סאונד ארוכה במועדון בשם "First Avenue" במיניאפוליס, מינסוטה.
ביולי 1981 הם נכנסו לאולפן ההקלטות.
כמו אלבומם הראשון, Boy, גם האלבום הזה הוקלט באולפני Windmill Lane שבדבלין, אירלנד.
מכיוון שלאחר הופעה בפורטלנד, אורגון, בונו איבד מזוודה ובה מילים לשירים, הלהקה נאלצה לנקוט בגישה מהירה ולאלתר כדי לסיים את האלבום בזמן.
הלהקה הזמינה את האולפן מראש עד סוף אוגוסט ולכן הייתה חייבת להמשיך בהקלטות למרות זאת, ואפילו אלתרה חלק מהמילים.
בסופו של דבר, המזוודה נמצא באוקטובר 2004, 23 שנים לאחר שאבדה.
בונו כינה זאת "מעשה של חסד".
דה אדג' - גיטרה, פסנתר, קולות רקע
Octavo Día (בעברית: יום שמיני) הוא שיר שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones.
השיר יצא לאור ב-27 במאי 1999, כשנה לאחר צאתו של האלבום.
השיר נכלל גם באלבום ההופעה הראשון שלה, MTV Unplugged והשני שלה, Live & off the Record.
בשנת 2000, הועמד השיר בטקס פרסי גראמי הלטיני, בקטגוריית - "פרס גראמי לביצוע סולו הרוק הווקאלי הטוב ביותר - אישה", ואף זכה בה.
את השיר כתבה שאקירה ביחד עם לואיס פרננדו אוצ'ואה.
בריאיון ל-MTV News, שאקירה אמרה כי "השיר מדבר על אלוהים, ועל בריאת העולם.
שמו "יום שמיני" – ניתן לו מכיוון ששאקירה אמרה כי ביום הזה אלוהים עזב ל-"חלל החיצון", וכשחזר הכל היה נגוע בידי השטן.
ובנוסף, כשהוא חזר הוא מצא את בני האדם תחת הנהגתם של כמה שליטים, והוסיפה כי בני האדם הם כמו חתיכות ממשחק השחמט".
שאקירה ביצעה את השיר בטקס שנערך ב-12 באוגוסט 1999, ב-"Grand Ballroom", ומאוחר יותר התווסף לאלבום ההופעה הראשון שלה, MTV Unplugged.
בנוסף, ביצעה שאקירה את השיר גם בסיבוב ההופעות השני שלה, "Tour Anfibio".
שנהטקסקטגוריהמועמדתוצאה2000פרס גראמי הלטיניביצוע סולו הרוק הווקאלי הטוב ביותר – אישה"Octavo Día"
Obtener un Sí הוא שיר שהוקלט על ידי הזמרת הקולומביאנית שאקירה, מתוך אלבום האולפן השישי שלה, Fijación Oral, Vol.
1. השיר היה זמין להורדה דיגיטלית עם יציאתו של האלבום.
את השיר כתבה והפיקה שאקירה לצד לסטר מנדז; ריק רובין השתתף בהפקתו גם כן.
השיר הגיע למקום ה-69 במצעד הסינגלים הקולומביאני.
השיר נכתב על ידי שאקירה ולסטר מנדז, והופק על ידי שאקירה, מנדז וריק רובין.
השיר הוא שיר מחווה לסגנון המוזיקה הברזילאי של סוף שנות ה-50, בוסה נובה.
השיר היווה כשיר הנושא של אופרת הסבון הברזילאית, "Páginas da Vida".
בשנת 2020, נערך ראיון עם הזמרת-יוצרת האמריקאית סלינה גומז, בו היא ציינה כי השיר הזה הוא השיר הלטיני האהוב עליה ביותר.
הדבר פורסם בשלל מקומות שונים כדוגמת Remezcla.
פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.
Obsessed (בעברית: אובססיבי) הוא שיר של הזמרת האמריקאית מריה קארי מתוך אלבומה Memoirs of an Imperfect Angel.
הוא נכתב והופק על ידי קארי עצמה, דה-דרים וכריסטופר סטיוארט ושוחרר כסינגל הראשון מהאלבום תחת חברת התקליטים איילנד רקורדס.
השיר שואב השראה מז'אנרים כמו R&B והיפ-הופ ובנוי סביב קו באס.
בנוסף השיר גם מכיל מחיאות כפיים מוקלטות וגם אוטו טיון מה שהביא לביקורות שליליות.
מבחינה לירית השיר מדבר על הסכסוך שלה עם הראפר אמינם אף על פי ששמו לא מוזכר במפורש בשיר.
השיר קיבל ביקורות חיוביות ממבקרי המוזיקה שטענו כי מדובר בשיר יוצא דופן מהאלבום.
חלק מהמבקרים ציינו לטובה את המילים המתחכמות והביטים החזקים אם כי הרבה מבקרים ציינו לרעה את השימוש של הזמרת באוטו טיון.
השיר עורר רעש רב בגלל הנושא בו הוא עוסק מה שהביא לאמינם עצמו לכתוב שיר תגובה לשיר תחת השם "The Warning".
השיר הגיע בשיאו למקום ה-7 בארצות הברית מה שהפך לשיר ה-27 של הזמרת שמגיע לעשירייה הפותחת במצעד מה שהופך אותה לאמן החמישי בהיסטוריה עם הכי הרבה שירים שהגיעו לעשירייה הפותחת במצעד.
השיר לא שוחרר בכל אירופה מכיוון שחברת התקליטים של מריה רצתה לתת תשומת לב לסינגל השני של האלבום "I Want to Know What Love Is".
השיר הגיעה לעשירייה הפותחת גם בצרפת ואיטליה, ול-20 העליונים ביפן, אוסטרליה, בלגיה וקנדה.
בשנת 2019 זכה השיר להצלחה מחודשת, תוך ששומש מיליוני פעמים בפלטפורמת שיתוף הווידאו טיקטוק.
הקליפ לשיר בוים על ידי ברט רטנר אשר קארי עבדה איתו על קליפים אחרים בעבר.
במהלך הקליפ נראית קארי שהיא נעקבת באובססיביות אחרי ראפר אותו היא מגלמת בעצמה.
לשיר יצאו שני קליפים כאשר קליפ אחד הוא הקליפ המקורי ואילו השני הוא קליפ לגרסת הרמיקס של השיר בשיתוף הראפר ג'וצי מאנה.
הקליפ לשיר צולם במלון פלאזה וברחובות ניו יורק.
לפני יציאת הקליפ דלפו מספר תמונות מתוך הקליפים ביניהם קארי מחופשת לגבר אשר לבושו הושווה ללבוש של הראפר אמינם.
בנוסף בקליפ יש גם מספר אזכורים לסרט ילדות רעות.
על מנת לקדם את השיר ביצעה אותו קארי במהלך התוכנית "The Today Show" ובמהלך סיבוב ההופעות "Angels Advocate Tour".
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה 3×3,000,000
מדינהתאריך יציאהפורמטמקורארצות הברית16 ביוני 2009פרימיירת רדיו22 ביוני 2009רדיו קצביעולם7 ביולי 2009הורדה דיגיטליתארצות הברית21 ביולי 2009הורדה דיגיטלית – רמיקס של גוצ'י מיין27 ביולי 2009רדיו מיינסטרים11 באוגוסט 2009תקליטורצרפת21 בספטמבר 2009
ObserveIT היא חברה העוסקת בפיתוח תוכנה לניטור פעילות משתמשים ארגוניים בעמדות קצה, ניתוח התנהגותי, אכיפת מדיניות וזיהוי פלילי דיגיטלי, נגד איומים פנים-ארגוניים ולמניעת אובדן נתונים.
2006: החברה נוסדה על ידי גבי פרידלנדר ואבי עמוס.
ינואר 2012: הכרזה על שיתוף פעולה עם חברת Fujitsu.
במסגרת ההסכם התוכנה תשווק לארגונים בהונג קונג ומקאו.
אפריל 2014: פול בריידי מונה למנכ"ל החברה.
אפריל 2015: זכייה בשלושה פרסים בכנס Info Security Products Guide בסן פרנסיסקו.
מאי 2015: הכרזה על מוצר CloudThreat לניתוח התנהגות משתמש ומניעת התקפות בענן.
פברואר 2016: הכרזה על מוצר חדש לניטור פעילות משתמשים ארגוניים בעמדות קצה.
דצמבר 2019: החברה נרכשה על ידי חברת Proofpoint האמריקאית.
Ocean (בעברית: אוקיינוס) הוא אלבום האולפן השני של הזמרת-יוצרת הקולומביאנית קרול ג'י.
האלבום יצא לאור ב-3 במאי 2019 על ידי חברת התקליטים יוניברסל מיוזיק לטין אנטרטיינמנט.
באלבום נכלל הלהיט "Mi Cama" אשר זכה לתואר 10 הפלטינות הלטיניות בארצות הברית.
בשנת 2017 הוציאה קרול ג'י את אלבום הבכורה שלה, Unstoppable, אשר זכה להצלחה נאה בארצות הברית, כאשר נמכר שם בכ-120,000 עותקים.
מיד לאחר הוצאתו, פרסמה ג'י את הסינגל הראשון מתוך האלבום הזה, "Pineapple".
בהמשך, הוציאה את "Mi Cama" כסינגל השני מתוך האלבום.
השיר זכה להצלחה רבה, ואף צבר למעלה מ-545 מיליון צפיות ביוטיוב.
"Obsesión" (בעברית: "אובססיה") הוא סינגל שהוקלט על ידי זמרת הרגאטון הדומיניקנית נאטי נטשה.
השיר יצא לאור ב-22 במרץ 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI.
השיר נכתב על ידי נאטי נטשה, גבי מיוזיק, רפאל פינה, וישראל דומינגו רודריגז.
כמו כן, השיר הוא שיר בסגנון הפופ הלטיני, המשלב בתוכו גם את סגנון הרגאטון, אשר מאפיינים שירים נוספים מתוך האלבום.
ב- סקרו את השיר והקליפ שלו, תוך שכתבו שם "לפני יותר מחודש, הוציאה הזמרת נאטי נטשה את אלבום האולפן הראשון שלה IlumiNATTI, איתו היא מבססת את מעמדה כמי שמייצבת את ז'אנר הרגאטון.
כדי להמשיך את הדרך שסללה, היא הוציאה קליפ נלווה לסינגל החדש שלה".
הווידאו קליפ הנלווה שצולם לשיר הועלה לערוץ היוטיוב של נאטי נטשה ב-22 במרץ 2019. בתחילת הקליפ, ניתן לראות את נטשה, כשהיא עומדת על שטיח אדום, ומאות צלמים מצלמים אותה.
בהמשך, ניתן לראותה במספר יעדים שונים ברחבי העולם.
הקונספט של הקליפ עוסק בעיקר באובססיה של אנשים כלפי נטשה.
נכון ליוני 2020, מונה הצפיות של הקליפ עומד על כ-35 מיליון צפיות.
אזורתאריך יציאהפורמטחברת תקליטיםמקורכלל העולם22 במרץ 2019הזרמת מוזיקה • הורדה דיגיטליתסוני לטין • פינה
"Ocean Eyes" (בעברית: "עיני אוקיינוס") הוא סינגל שהוקלט על ידי הזמרת-יוצרת האמריקאית בילי אייליש, מתוך המיני-אלבום הראשון שלה, Don't Smile at Me.
השיר יצא לאור ב-18 בנובמבר 2016, על ידי חברות התקליטים דארק-רום רקורדס ואינטרסקופ רקורדס, כסינגל מתוך המיני-אלבום.
השיר פורסם במקור ב-SoundCloud ב-18 בנובמבר 2016.
בשיאו הצליח השיר להגיע אל המקום ה-84 במצעד הבילבורד הוט 100.
את השיר כתב פיניאס או'קונל, אחיה של בילי אייליש, שגם הפיק אותו.
השיר הוא שיר בסגנון אינדי-פופ.
איגוד תעשיית ההקלטות האמריקאי (RIAA) העניק לשיר את תואר הפלטינה המשולשת על סך מכירות של למעלה משלושה מיליון עותקים במדינה, דבר שהופך אותו לאחד משיריה הנמכרים ביותר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-660 מיליון השמעות.
ב-15 במאי 2022, השיר נהפך לשיר החמישי של אייליש אשר חוצה את רף ה-900 מיליון האזנות בספוטיפיי.
אזורתאריך יציאהפורמטחברת תקליטיםמקורעולם18 בנובמבר 2016הורדה דיגיטליתדארק-רום • אינטרסקופ13 בינואר 2017מיני-אלבום (רמיקסים)
Ocean (בעברית: אוקיינוס) הוא סינגל שהוקלט על ידי הזמרת-יוצרת הקולומביאנית קרול ג'י, מתוך אלבומה השני, Ocean.
השיר יצא לאור ב-3 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השישי מתוך האלבום.
השיר הגיע אל המקום ה-22 במצעד השירים הלטיניים.
השיר נכתב על ידי קרול ג'י, דימלו פלואו, און דה דראמס ופזמונאים נוספים.
הווידאו קליפ המלא של השיר בוים על ידי קרול ג'י עצמה.
בספרד, קיבל השיר על ידי איגוד תעשיית ההקלטות הספרדי את תואר הזהב, על מכירות של למעלה מ-20,000 עותקים.
בהמשך, קיבל את תואר הפלטינה על מכירות של למעלה מ-40,000 עותקים במדינה.
ב-11 באוקטובר 2019, יצא הרמיקס הרשמי של השיר בו מתארחת הזמרת ג'סי רייז.
הווידאו קליפ המלא שיצא עבור השיר הועלה בשידור חי לערוץ היוטיוב של קרול ג'י ב-2 במאי 2019. בתחילת הקליפ, ניתן לראות את ג'י ביחד עם בן הזוג שלה, כשהם נמצאים בחוף ים.
בהמשך, הוא גורם לה להתעצבן, והשניים נכנסים למשבר, אך תוך רגעים אחדים השניים חוזרים להיות ביחד.
נכון לנובמבר 2019, מונה הצפיות של הקליפ עומד על כ-260 מיליון צפיות.
מקוםתאריםמכירותמקסיקו (AMPROFON)פלטינה 2× + זהב150,000ספרד (PROMUSICAE)פלטינה40,000
מקוםתאריםמכירותמקסיקו (AMPROFON)פלטינה 2× + זהב150,000
"Occhi di ragazza" (בעברית: "עיניים של נערה") הוא שיר איטלקי שייצג את איטליה בתחרות האירוויזיון של שנת 1970, בביצועו של הזמר ג'אני מורנדי.
השיר הוא בלדה בה מורנדי מהרהר על כוחם של עיניה של אהובתו.
בתחילה הוא מתאר אותם כחלונות אל הנשמה שלה, שמהם הוא יכול לראות את עתידם המשותף.
אולם בסוף השיר, בטון פסימי, הוא מסביר שאותם עיניים יהיו מלאות דמעות כשהקשר ביניהם יגיע לקיצו.
בתחרות היה השיר השלישי בסדר השירים, אחרי השיר "Retour" שווייץ בביצוע אנרי דס, ולפני השיר "Pridi, dala ti bom cvet" שייצג את יוגוסלביה בביצוע אווה סרשן.
עם סיום ההצבעה קיבל השיר 5 נקודות, והגיע למקום השמיני מתוך 12 המתחרים.
בשנה לאחר מכן, באירוויזיון 1971, ייצג את איטליה בתחרות הזמר מסימו רניירי עם השיר "L'amore è un attimo".
Obsessed (בעברית: אובססיבי) הוא סינגל שהוקלט על ידי הזמרת האמריקאית אדיסון ריי.
השיר יצא לאור ב-19 במרץ 2021, על ידי חברת התקליטים סנדלוט רקורדס.
מילות השיר עוסקות בנושאי זוגיות ואהבה עצמית.
ריי הושפעה מגיל צעיר ממוזיקה שאימה נהגה לשמוע, שכללה בעיקר מוזיקה משנות ה-90 וה-2000. בראיון למגזין ווג, ריי סיפרה כי קיבלה השראה מוזיקלית ממגוון של זמרות וציינה בפרט את ביונסה, ג'ניפר לופז, בריטני ספירס, קייטי פרי וטיילור סוויפט,
בעוד שסוויפט, הייתה ההשראה של ריי בעת כתיבת השיר.
לקראת צאת השיר עבדה ריי עם הפזמונאי ג'ייקוב כשר הינדלין (ג'קאש).
ריי הוציאה לאור את השיר בהוצאת חברת התקליטים של הינדלין, סנדלוט רקורדס.
ריי והינדלין עבדו על השיר יחד עם המנהל אדם מרסל, והיחצנים קייטי גרינטל וקורטני אסבורי מחברת Lede.
לאחר ארבעה חודשים של חזרות ועבודה באולפן של הינדלין, ריי וצוותה פיתחו את רוב השיר בפגישה אחת.
ריי הכריזה כי תבצע את השיר לראשונה בתוכנית "The Tonight Show Starring Jimmy Fallon" בכיכובו של ג'ימי פאלון.
על מנת לקדם את הסינגל ריי השיקה קולקציה מיוחדת של בגדים ופוסטרים נלווים.
הווידאו קליפ של השיר הועלה לערוץ היוטיוב של ריי ב-19 במרץ 2021. הקליפ בוים על ידי דיאן מרטל ומכיל ריקודי טיקטוק וכוריאוגרפיה של שרה ביו וקלוויט הודג'.
קיילי לו היה אחראי על התלבושות ואביזרי הלבוש.
בחלקים מהקליפ לבשה ריי חליפות חתול של המעצב אופנה לקואן סמית' (שהושראה מהשיר "Say You'll Be There" של הספייס גירלז) וביגוד של המעצב אופנה הצרפתי טיירי מוגלר, ובחלקם האחר לבשה פרווה מלאכותית של גוצ'י בולרו.
בקליפ, ריי מופיעה במחוך לבן של דיון לי.
ריי קיבלה את ההשראה לחליפה מהשיר של בריטני ספירס, "Sometimes".
אדיסון ריי – שירה ראשית, כתיבה
ראיין מקמהן – כתיבה, הפקה
בלייק סלאטקין – כתיבה, הפקה
אזורתאריך יציאהפורמטחברת תקליטיםמקורעולם19 במרץ 2021הזרמת מוזיקה • הורדה דיגיטליתסנדלוטארצות הברית30 במרץ 2021רדיו להיטים עכשוויים
Octopus הוא אלבום האולפן הרביעי של להקת הרוק המתקדם הבריטית ג'נטל ג'ייאנט, שיצא בשנת 1972. זהו אלבומה האחרון של הלהקה עם החבר המייסד פיל שולמן, והראשון עם המתופף ג'ון וות'רס.
השם "Octopus" נהגה לכאורה על ידי רוברטה, אשתו של פיל שולמן, כמשחק מילים על "octo opus" (שמונה יצירות מוזיקליות, כמו שמונה השירים שבאלבום).
ריי שולמן סיפר בשנת 2004 ש"(Octopus) היה ככל הנראה האלבום הטוב ביותר שלנו, חוץ מאולי Acquiring the Taste.
התחלנו פעם הרעיון של כתיבת שיר על כל חבר בלהקה.
קונספט בראש הוא נקודת התחלה טובה לכתיבה.
אני לא יודע למה, אבל למרות ההשפעה של Tommy ו-Quadrophenia של The Who, כמעט בן-לילה אלבומי קונספט החלו להראות כיומרניים למדי".
האלבום שמר על הסגנון המגוון והמאתגר המזוהה עם הלהקה.
השירים באלבומים מבוססים ברובם על רומנים ופילוסופים: השיר "The Advents of Panurge" נכתב בהשראת ספרי גרגנטואה ופנטגרואל מאת פרנסואה רבלה; "A Cry for Everyone" נכתב בהשראת הסופר הצרפתי-אלג'יראי אלבר קאמי, והשיר "Knots" נכתב בהשראת הספר "סבכים" (Knots) מאת הפסיכיאטר הסקוטי רונאלד לאינג.
עטיפת האלבום בממלכה המאוחדת, בהוצאת חברת התקליטים ורטיגו, צוירה בידי רוג'ר דין.
גרסאות האלבום שיצאו בארצות הברית ובקנדה הופצו על ידי קולומביה והשתמשו בעטיפה אחרת מאת צ'ארלס ווייט.
האלבום זכה לביקורות חיוביות, ונחשב כיום לאחד האלבומים הטובים של ז'אנר הרוק המתקדם.
אתר Allmusic ציין ש"Octopus הוא אלבום שצלח את מבחן הזמן הרבה יותר טוב ממה שכל אחד היה צופה".
במהדורה מיוחדת של מגזיני Q ו-Mojo, "פינק פלויד והסיפור של הרוק המתקדם", האלבום הגיע למקום ה-16 ברשימת "40 אלבומים קוסמיים של רוק".
המוזיקאי אבנר קנר סיפר שהושפע מהאלבום, שקיבל בהשאלה משלמה גרוניך, ובמיוחד מהשיר "Knots".
"Ocean" (בעברית: "אוקיינוס") הוא סינגל של המפיק המוזיקלי ההולנדי מרטין גריקס, בהשתתפות הזמר-יוצר האמריקאי חאליד.
השיר, שיצא ב-15 ביוני 2018, נכתב על ידי מרטין גריקס, חאליד, ג'ורג'יו טינפור , דוויין ויטמור ג'וניור , אילסי ג'ובר והופק על ידי מרטין גריקס וג'ורג'יו טינפור.
באוקטובר 2017, חאליד צייץ בטוויטר את גריקס בציטוט אוהד שביקש שיתוף פעולה ביניהם, כאשר גריקס הגיב: "בוא נעשה את זה".
ב-17 באפריל 2018, במהלך ראיון בשידור חי בפייסבוק של בילבורד, חאליד גילה לראשונה כי היה עובד באולפן עם גריקס על שיר.
מאוחר יותר, גילה גריקס פרטים נוספים על השיר לאתר החדשות Kenh14 באומרו כי: "כרגע אני יכול להודיע שיש לי שיר חדש עם חאליד.
אני ממש מתרגש מזה." בראיון ל-Sirius XM Hits 1 בטקס פרסי המוזיקה של בילבורד 2018, גאריקס הכריז על שם השיר ותאריך היציאה שלו.
ההודעה הרשמית הייתה ב-11 ביוני, יחד עם עטיפת הסינגל.
הווידאו קליפ של השיר, שצולם במחסן בהמילטון, אונטריו, יצא בערוץ היוטיוב של גריקס ב-15 ביוני 2018. נכון ליוני 2021, לווידאו קליפ יש יותר מ-280 מיליון צפיות.
קאט בין מהמגזין בילבורד אמרה שהסינגל "מתאים לחלוטין לטווח הנשמה של חאליד", שמעניק למאזינים את "עושרו הכללי ועדיפותו ההזויה על פעימות הצריבה האטיות שבישל גריקס".
מתיו מדו מ-Your EDM תיאר את הסינגל כ-"הכי רך מכל שיר של גריקס ששמענו עד כה, [ש]מנגן יותר את הסגנון של חאליד מאשר את שלו", וכך פחות נשמע סגנונו המוזיקלי של גריקס.
כריס סטאק מ-Dancing Astronaut כתב כי הצמד העביר "סינגל פופ נינוח שמשלב טרופים אלקטרוניים עם אלמנטים של רוק ו-R&B לכדי נוף של סאונד מרגיע מלוטש בהרמוניות מרגיעות", תוך שהוא מציין את המשכו המוצלח של "הפשיטה אל ה-EDM" של חאליד.
אושן לוטוס היא קבוצת תקיפה וייטנאמית המבצעת פעולות סייבר התקפיות נגד מתנגדי משטר, עסקים ופקידים זרים.
מיקומם של חברי הקבוצה הוא בווייטנאם, אך פעילותם מתבצעת דרך חוות השרתים OVH בצרפת.
התקפותיה של הקבוצה מתמקדות נגד חברות מסחריות ממדינות זרות שפועלות בווייטנאם ועל פי דיווחים קשורה לממשלת וייטנאם.
בחודש מרץ 2018, חשפה חברת ESET, פעילות התקפית של הקבוצה ומספר שיטות בהן היא משתמשת כדי לשתול את הדלת האחורית ולמנוע את זיהויה.
בחודש דצמבר 2019 פרצה הקבוצה לרשתות המחשבים של חברות הרכב BMW ויונדאי מוטור.
בחודש אפריל 2020 דיווחה חברת החדשות בלומברג כי הקבוצה תקפה את משרד ניהול החירום של סין ואת עיריית ווהאן על מנת להשיג מידע על מצבה של סין ומגפת הקורונה.
בחודש נובמבר 2020 פורסם דו"ח של חברת אבטחת הסייבר וולקסיטי (Volexity), בו נמצא שקבוצת התקיפה הקימה אתרי חדשות ועמודי פייסבוק מזויפים על מנת להפיץ תוכנות זדוניות.
בחודש נובמבר 2020 פורסם דו"ח של חברת קספרסקי, בו נמצא שקבוצת התקיפה הפיצה את הנוזקות שלה באמצעות חנות האפליקציות Google Play.
בחודש פברואר 2021, ארגון זכויות האדם אמנסטי אינטרנשיונל דיווח שקבוצת התקיפה עמדה מאחורי קמפיין תקיפה להפצת רוגלות נגד פעילי זכויות אדם וייטנאמים ובראשם Bui Thanh Hieu.
היא חברת פיתוח משחקי וידאו אמריקנית, הממוקמת באירווין, קליפורניה.
החברה הוקמה ביוני 2003, זמן קצר לפני סגירתם של אולפני Black Isle, על ידי עובדי החברה לשעבר פרגוס אורקהארט, כריס אבלון, כריס פארקר, דארן מונאהן וכריס ג'ונס.
אף על פי שהם ידועים ביצירת משחקים מקוריים, רבים מהמשחקים שלהם הם משחקי המשך המבוססים על זיכיונות קיימים אשר חלקם הופצו על ידי אינטרפליי, חברת האם של Black Isle.
בין הפרויקטים המוקדמים נכללו Star Wars Knights of the Old Republic II: The Sith Lords ונוורווינטר נייטס 2, שניהם משחקי המשך למשחקים שפותחו במקור על ידי BioWare.
לאחר מכן הצוות פיתח את המשחק המקורי הראשון שלהם, Alpha Protocol, בשנת 2010. יצירות בולטות נוספות של Obsidian כוללות את Fallout: New Vegas, Dungeon Siege III ו-South Park: The Stick of Truth, אף הם משחקי המשך של זיכיונות קיימים.
פרויקטים רבים בוטלו לאורך ההיסטוריה של החברה - לרבות כותרים כFutureblight, Dwarfs, Aliens: Crucible ו-Stormlands.
כיוון שמספר רב של פרויקטים בוטלו, החברה נכנסה למשבר כלכלי קשה בשנת 2012. כתוצאה מכך, אובסידיאן החליטה לבצע מימון המונים עבור המשחק הבא שלהם, Pillars of Eternity, משחק תפקידים בגוף שלישי, שבסופו של דבר הפך להצלחה מסחררת והציל את האולפן מסגירה.
מאז, צוות הפיתוח החל ליצור משחקים מקוריים המבוססים על קניין רוחני עצמאי של החברה, כולל משחק המשך ל-Pillars of Eternity.
בנובמבר 2018 הוכרז כי האולפן נרכש על ידי מיקרוסופט והפך לחלק מאולפני מיקרוסופט (המכונה כיום Xbox Game Studios).
המשחק האחרון ששוחרר על ידיהם הוא משחק ההישרדות Grounded.
החברה בנתה את המוניטין שלה בכך שפיתחה משחקי המשך עבור זיכיונות קיימים, לרבות Star Wars: Knights of the Old Republic, נוורווינטר נייטס, פולאאוט ו-Dungeon Siege.
אורקהארט הצהיר כי החברה "בסדר גמור" עם פיתוח של משחקי המשך, כיוון שלטענתו המפתחים יכולים "ללכת לשחק בעולמו של מישהו אחר" ולחקור ולהרחיב את רעיונות המשחקים המקוריים, דבר אותו תיאר כדבר ש"כיף לעשות".
הסטודיו גם מאמין שפרויקטים כאלו קלים יותר לפיתוח.
החברה ראתה ביצירת משחקי המשך אלו אבני דרך לקראת פיתוח של משחקים מקוריים המבוססים על קניין רוחני משלהם.
לאחר המשבר הכלכלי שעברה, האולפן אכן התמקד בפיתוח משחקים משלהם, שאפשרו להם למקסם את חופש היצירה שלהם ולהימלט מהאילוצים שהטילו מו"לים של זיכיונות אחרים.
האולפן השתמש בפלטפורמת מימון ההמונים Kickstarter כמדד כדי לראות אם משחק או ז'אנר מסוים פופולרי או לא.
כחברה עצמאית (לפני הרכישה על ידי מיקרוסופט בשנת 2018), האמינו באובסידיאן שעליהם לפעול ולהגיב במהירות לשינויי שוק ולא "לדרוך במקום".
בעוד שמוקד הליבה של אובסידיאן עדיין היה פיתוח משחקי תפקידים מונחי-אופי ומוכווני-בחירות, הצוות היה מוכן לנסות פרויקטים קטנים יותר המשויכים לז'אנרים שונים.
ההחלטה לפתח את המשחק Armored Warfare הייתה תוצאה אחת של אסטרטגיה זו.
+שם המשחקשנת יציאה ופלטפורמות יציאהז'אנרמנועחברה מפיצההערותStar Wars Knights of the Old Republic II: The Sith Lords2004 – אקסבוקס
2008 – מקינטושמשחק תפקידים ממוחשבElectron engine
(שדרוג של אובסידיאן למנוע ששימש את קודמו בסדרה)אטארימשחק ההמשך של נוורווינטר נייטס.Alpha Protocol2010 – חלונות, פלייסטיישן 3, אקסבוקס 360משחק תפקידים ממוחשב,
משחק פעולה ממוחשבUnreal Engine 3סגהFallout: New Vegas2010 – חלונות, פלייסטיישן 3, אקסבוקס 360משחק תפקידים ממוחשב,
משחק פעולה ממוחשבGamebryoBethesdaחלק מסדרת Fallout, הופץ על ידי BethesdaDungeon Siege III2011 – חלונות, פלייסטיישן 3, אקסבוקס 360משחק תפקידים ממוחשב,
(מנוע פרי פיתוחה של החברה)Square Enixחלק מסדרת Dungeon Siege.South Park: The Stick of Truth2014 – חלונות, פלייסטיישן 3, אקסבוקס 360
2018 – פלייסטיישן 4, Xbox One, נינטנדו סוויץ'משחק תפקידים ממוחשביוביסופטPillars of Eternity2015 – חלונות, מקינטוש, לינוקס
2019 – נינטנדו סוויץ'משחק תפקידים ממוחשבUnityParadox InteractiveSkyforge2015 – חלונות
2021 – נינטנדו סוויץ'משחק תפקידים המוני ברשתMy.comפותח בשיתוף פעולה עם Allods TeamArmored Warfare2015 – חלונות
2017 – חלונות, מקינטושמשחק אסטרטגיה ממוחשבAsmodee North AmericaTyranny2016 – חלונות, מקינטוש, לינוקסמשחק תפקידים ממוחשבUnityParadox InteractivePillars of Eternity II: Deadfire2018 – חלונות, מקינטוש, לינוקס
TBA – נינטנדו סוויץ'משחק תפקידים ממוחשבUnityVersus Evilמשחק ההמשך של Pillars of Eternity משנת 2015The Outer Worlds2019 – חלונות, פלייסטיישן 4, Xbox One
Obsessions (בעברית: אובססיות) הוא שיר של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס.
השיר יצא לאור ב-16 בפברואר 2009, על ידי חברת התקליטים ניאון גולד רקורדס, כחלק ממהדורת ויניל דאבל איי-סייד מוגבלת עם הסינגל "Mowgli's Road".
מאוחר יותר נכלל השיר באלבום הבכורה של דיאמנדיס, The Family Jewels.
"Obsessions" היא הרצועה השישית באלבום.
השיר נכתב על ידי דיאמנדיס והופק על ידי ליאם האו.
דיאמנדיס הקליטה את השיר באייבורי טאוור וקאנק, לונדון.
בסמוך לצאתו, עלה השיר לרשת הזרמת המדיה ספוטיפיי, תוך שצבר למעלה מ-15 מיליון השמעות.
הקליפ ל-"Obsessions" בוים על ידי טים בראון ועלה ליוטיוב ב-25 בדצמבר 2008. בקליפ, מרכיבה דיאמנדיס יהלום ממוטות מתכת עם מספר נוריות לד המחוברות לכל מוט.
הקליפ צולם מול מסך לבן, בדומה לקליפ של סינגל הבי-סייד שלו, "Mowgli's Road".
בסוף, מושרת המצלמה באופן החושף את צורת היהלום ונורות הלד זוהרות.
מקום הקלטה – אייבורי טאוור וקאנק, לונדון
מרינה דיאמנדיס – שירה, כתיבה, צ'מבלו, פסנתר
ליאם האו – הפקה, תכנות, בס, פסנתר, מלוטרון, פיליקורדה, סינתיסייזר
אלכס מקנזי – מנדולינה, פסנתר, תופים
"Obsessed" (בעברית: "אובססיבי/ת") הוא שיר של הזמרת-יוצרת האמריקאית אוליביה רודריגו, שיצא לאור ב-22 במרץ 2024 על ידי חברת התקליטים גפן רקורדס, כסינגל רביעי מתוך המהדורה Spilled של אלבום האולפן השני שלה, Guts.
כתבה רודריגו את השיר יחד עם אנני קלארק ודן ניגרו.
בנוסף, כללה רודריגו את השיר ברשימת השירים בסיבוב ההופעות שלה, Guts World Tour.
לאחר הצלחתו של אלבום האולפן הראשון שלה, Sour, המשיכה אוליביה רודריגו לשתף פעולה עם דן ניגרו, שהפיק את כל הרצועות באלבום.
ב-26 ביוני 2023, אלבומה השני, Guts, הוכרז, והסינגל המוביל "Vampire" שוחרר ארבעה ימים לאחר מכן.
השיר הגיע למקום ראשון במצעדים במדינות שונות.
לאחר מכן, שחררה רודריגו את הסינגל "Bad Idea Right?".
רודריגו כתבה את השיר "Obsessed" יחד עם אנני קלארק וניגרו.
ב-31 ביולי 2023, פרסמה רודריגו סרטון שכלל רמזים על רשימת השירים של סיבוב ההופעות שלה, Guts World Tour.
יחד עם שלושה שירים נוספים, "Obsessed" היה זמין רק במהדורת ויניל; לאחר מכן, השיר היה כלול כחלק מרשימת השירים של סיבוב ההופעות של רודריגו.
צ'אפל רואן הקליטה קולות רקע בשיר, בנוסף לעוד שני שירים נוספים של רודריגו: "Lacy" ו-"Can't Catch Me Now", שהוא חלק מפסקול הסרט "משחקי הרעב: בלדה לנחשים וציפורי שיר".
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות25
פרסתאריךקטגוריהתוצאהמקורפרס הווידאו קליפים של MTV11 בספטמבר 2024הצילום הטוב ביותר
"Obviously 5 Believers" (ידוע גם כ-"Obviously Five Believers") הוא שיר של זמר-יוצר האמריקאי בוב דילן, מתוך אלבום האולפן השביעי שלו, Blonde on Blonde, ויצא כבי-סייד לסינגל של "Just Like a Woman" עבור מהדורות באמריקה ובכמה מדינות אחרות.
השיר הוקלט באולפני קולומביה מיוזיק רואו בשעות הבוקר המוקדמות של סשן בין ה-9 ל-10 במרץ 1966. ארבעה טייקים הוקלטו, אם כי השניים הראשונים לא היו שלמים.
השיר התפרש כשיר בלוז על בדידות, כאשר המבקרים ציינו קווי דמיון במלודיה ובמבנה לשיר "Chauffeur Blues" של ממפיס מיני.
השירה של דילן והמוזיקה של הלהקה בשיר זכו שניהם לשבחי הביקורת, אם כי השיר נחשב חסר משמעות על ידי כמה פרשנים.
הטייק השלישי נכלל במהדורת הדלוקס של The Bootleg Series Vol.
12: The Cutting Edge 1965–1966, וכל ארבעת הטייקים נכללו במהדורת האספנים של אלבום זה.
דילן ביצע לראשונה את "Obvious 5 Believers" בהופעה חיה בפאלם דזרט, קליפורניה ב-15 במאי 1995. בסך הכל, הוא ניגן את השיר בהופעות חיות 40 פעמים, שהפעם האחרונה הייתה בשנת 1997.
באוקטובר 1965 החל בוב דילן להקליט הקלטות לאלבום האולפן השביעי שלו בניו יורק.
אלבומו השישי, Highway 61 Revisited, יצא לאור ב-30 באוגוסט של אותה שנה.
בסשנים באוקטובר השתתפו חברי להקת ה-Hawks (שנודעה מאוחר יותר בשם "הבנד"), שדילן יצא איתם לסיבוב הופעות לאחר הופעתו בפסטיבל הפולק של ניופורט ביולי.
עם זאת, לאחר מספר סשנים, דילן קיבל את הצעתו של המפיק שלו בוב ג'ונסטון להעביר את ההקלטות לנאשוויל.
המוזיקאים מהסשנים בניו יורק הצטרפו להקלטות בנאשוויל: אל קופר ורובי רוברטסון מה-Hawks.
ג'ונסטון אסף נגני סשן מובילים כדי לנגן בהקלטות.
"Obvious 5 Believers" הוקלט בשעות הבוקר המוקדמות של סשן נאשוויל ב-9–10 במרץ 1966 תחת שם העבודה "Black Dog Blues".
ההיסטוריון שון וילנץ, מחבר הספר "Bob Dylan in America", מרגיש שהשיר מונע על ידי הגיטרה של רוברטסון, המפוחית של צ'ארלי מקוי והתיפוף של קנת בוטריי.
דילן שר וניגן בגיטרה, בליווי קופר (אורגן), ויין מוס (גיטרה חשמלית), הרגוס "פיג" רובינס (פסנתר) והנרי סטרז'לצקי (גיטרה בס חשמלית).
לאחר ניסיון הקלטה ראשון, דילן התלונן בפני הלהקה כי השיר היה "קל מאוד" וכי הוא לא רוצה לבזבז עליו זמן רב.
הטייק הרביעי שימש כרצועה החמישית בצד השלישי של Blonde on Blonde, ויצא כבי-סייד לסינגל של "Just Like a Woman" שיצא באמריקה ובמדינות אחרות.
נכלל במהדורת הדלוקס של The Bootleg Series Vol.
12: The Cutting Edge 1965–1966 וכל ארבעת הטייקים נכללו במהדורת האספנים של אלבום זה.
בוב דילן - שירה, גיטרה
רובי רוברטסון - גיטרה חשמלית
הנרי סטרז'לצקי - גיטרה בס חשמלית
"Ocean Drive" הוא סינגל של התקליטן הבריטי דיוק דומונט, שיצא ב-31 ביולי 2015 בהוצאת חברות התקליטים וירג'ין EMI רקורדס ו-Blasé Boys Club.
השיר כולל שירה ללא קרדיט של בוי מת'יוס.
השיר מופיע כסינגל המוביל של המיני-אלבום השביעי של דומונט, Blasé Boys Club Part 1. כמו כן, השיר מופיע באלבום האולפן הראשון שלו, Duality.
השיר נכתב על ידי ג'קס ג'ונס, דיוק דומונט, ג'יימס נורטון והאל ריטסון, והופק על ידי דיוק דומונט.
נכון ליוני 2025, השיר הושמע למעלה מ-734 מיליון פעמים בספוטיפיי, ולמעלה מ-894 מיליון פעמים ביוטיוב.
Office Live הוא שירות שפיתחה מיקרוסופט ואמור לספק פתרון מבוסס-רשת לניהול העבודה המשרדית.
שירות Office Live מפותח על ידי מיקרוסופט, ואמור לספק פתרון לעבודה משרדית מבוסס רשת.
כמו כן, השירות אמור לענות על שירותים נוספים שפותחו על ידי מתחרותיה של מיקרוסופט, המאפשרים עבודה מלאה הכוללת שימוש במעבד תמלילים, גיליון נתונים ושאר תוכנות משרדיות בלי צורך בהתקנה על המחשב.
השירות משויך למותג Live שמציין את הדור החדש של שירותי הרשת מבית מיקרוסופט, המבוססים על אפליקציות אינטרנט דינאמיות לשימושים שונים.
Office Live של מיקרוסופט, לא מחליף את חבילת Microsoft Office הרגילה, אלא אמור לשמש ככלי העבודה המנהלי במשרד.
כדי לאפשר זאת הוא מכיל את התכונות הבאות: ניהול לקוחות, ניהול עובדים, ניהול משימות, ניהול זמן, ניהול מסמכים, מערכות לניהול תהליכי שיווק ופרסום, ניהול שותפים וניהול פרויקטים.
כדי לאפשר ל-Office Live לשמש כתוכנה של העסק, יש מנגנון הרשאות ותפקידים המאפשר גישה של כל אחד לתחומי אחריותו.
Office Live מאפשר עבודת צוות וחלוקת משימות במסגרת אזורי עבודה צוותיים לשיתוף ידע ומידע בין צוותים קטנים יותר.
זאת כשלכל אזור כזה יש אפשרות להשתמש ביישומים העסקיים שהוזכרו בצורה ממוקדת לצוות ולא רק לחברה.
כמו כן, ניתן יהיה במסגרת Office Live להקים אתר אינטרנט ייצוגי לעסק באמצעות מערכת קלה לניהול ולעדכון (אפשר גם על סמך היישומים האחרים לניהול העסק), ולפתוח כתובות דואר אלקטרוני המבוססות על הדומיין של החברה.
Office Live, מבוסס האינטרנט, אמור לעבוד ביחד עם חבילת ה-Office השולחנית, ואינו בא להחליף אותה.
שירותי ה-Office Live, מתומחרים במסגרת שלוש חבילות שימוש למטרות שונות, כשבכל חבילה ישנן אפשרויות שונות ושירותים שונים בהם ניתן להשתמש:
Office Live Basics מיועד לעסקים שלא מעוניינים להשתמש ב-Office Live כפלטפורמה לניהול העסק, אלא רק רוצים להקים אתר אינטרנט תחת הדומיין של העסק, לנהל אותו בקלות, ולהשתמש בכתובות דואר אלקטרוני תחת הדומיין של העסק.
Office Live Collabration מיועד לבעלי עסקים שלא מעוניינים בהקמת אתר אינטרנט, אולם מעוניינים לבסס את ניהול העסק שלהם על פלטפורמת Office Live.
מכיל רק את היישומים העסקיים, בלי אתר ייצוגי וניהול כתובות דוא"ל.
Off the Wall (מחוץ לחומה) הוא אלבום האולפן החמישי של מייקל ג'קסון.
האלבום נמכר מלמעלה מ-20 מיליוני עותקים ברחבי העולם והפך את ג'קסון לזמר הראשון שמכניס ארבעה סינגלים מאותו אלבום לעשירייה הראשונה של מצעד הבילבורד הוט 100.
באלבום זה החל ג'קסון בשיתוף פעולה עם המפיק קווינסי ג'ונס.
שיתוף פעולה אשר החל במחזמר "הקוסם" על פי הספר הקוסם מארץ עוץ.
באלבום, ג'קסון משתף פעולה עם מספר אמנים ידועים כמו פול מקרטני, סטיבי וונדר ורוד טמפרטון.
סגנון האלבום שונה מעבודתו הקודמת של ג'קסון במוטאון, והוא בעל השפעות פאנק (Funk), דיסקו-פופ, רוק, רית'ם אנד בלוז, ג'אז ובלדות פופ.
האלבום דורג במקום ה-68 ברשימת "500 האלבומים הטובים ביותר בכל הזמנים" של מגזין הרולינג סטון ב-2003 ונכנס להיכל התהילה של גראמי ב-2008.
השיר Don't Stop 'til You Get Enough מתוך האלבום זכה בפרס גראמי .
Office Online הוא אתר אינטרנט בבעלות חברת מיקרוסופט, המרכז את כל יישומי ה-Office החינמיים-מקוונים במסגרת אחת.
האתר office.com הוא מיתוג מחדש ועדכון לגרסה הקודמת של ה-Office החינמי-מקוון – Office Web Apps.
בתחילת שנת 2014, וכחלק מההתחדשות של מיקרוסופט, בעקבות הכישלון של Windows 8.1 והתביעה נגד התוכנה המקוונת SkyDrive, שבעקבותיה שונה השם ל-OneDrive, התעדכנו והשתכללו יישומי ה-Office החינמי-מקוון – Office Web Apps, והשם שונה ל-"Office Online".
השקת האתר office.com קרתה בשל כמה גורמים, שיחד הובילו לשינוי קיצוני במיקרוסופט.
הראשון, ואולי המכריע, הוא הכישלון הגדול של מערכות ההפעלה Windows 8 ו-Windows 8.1. בשתיהן, הוכנסו שדרוגים ועדכונים שלא צלחו את מבחן הקבלה בקהל, שמחציתו (45.5%) העדיפה להישאר במערכת ההפעלה הקודמת, Windows 7, גם שנה לאחר השקת המערכת החדשה.
בנוסף, תביעת חברת הטלוויזיה הבריטית BskyB, בשל הפרת זכויות יוצרים בשימוש בשם "sky", יצרה אנרכיה במיקרוסופט.
בסוף התביעה, הושג הסכם פשרה, בו התחייבה מיקרוסופט לשינוי הדרגתי של השם "SkyDrive" לשם "OneDrive".
סיבות אלה, יחד עם המגמה הכללית של מיקרוסופט, בשל היחלשותה כמעצמת מחשבים, הובילו לשינוי משמעותי בחברה, שהתבטא במערכת ההפעלה החדשה Windows 10, וב-Office Online.
האתר החדש, office.com, מכיל גרסה בסיסית של כל היישומים מחבילת האופיס הבסיסית: Word, Excel, PowerPoint, OneNote ואפליקציות נוספות הקשורות ל-OneDrive – תוכנת אנשי קשר, OneDrive, ותוכנת הדואר האלקטרוני Outlook.
האתר מציע עריכה או יצירה של קבצים מחבילת האופיס הבסיסית, בממשק מקביל לזה של גרסת האופיס העדכנית, אך מכיל הרבה פחות תכונות ואפשרויות ממנה.
שדרוג עיקרי של מיקרוסופט הוא הוספת תכונות, גם אם הן רחוקות מתכונות האופיס המלא.
למרות השדרוג באתר, הגישה ליישומים האלה עדיין מחייבת חשבון דוא"ל או חשבון מיקרוסופט, ללא אפשרות גישה למי שאינו בעלים של אחד מהחשבונות הללו.
מימוש עצמאי של Office Online
בנוסף לשירות של מיקרוסופט, המבוסס על פלטפורמת Azure, ניתן להתקין שרתים פרטיים של Office Online על גבי פלטפורמות קלות יותר למימוש, כגון SharePoint.
למימוש כזה ישנם יתרונות בהתאמת השירות לצרכים הספציפיים של הארגון, וייתכן שגם יתרון אבטחתי.
Odyssey: The Definitive Collection (בתרגום חופשי: "אודיסאה: האוסף האחרון") הוא אלבום מוזיקה אלקטרונית מאת האמן היווני ואנגליס.
האלבום יצא בשנת 2003, מתוך 18 הרצועות שבאלבום, שתי רצועות לא פורסמו בעבר על ידי האמן.
Of Lucifer and Lightning (מאנגלית: על לוציפר ועל הברק) הוא האלבום הרביעי והאחרון של להקת הבלאקנד דת' מטאל האמריקאית אנג'לקורפס.
האלבום יצא לאור במאי של שנת 2007.
Office Open XML (ולעיתים OOXML או OpenXML) הוא פורמט קובץ מבוסס XML ו-Zip שפותח על ידי מיקרוסופט לייצוג מסמכים של מעבד תמלילים, גליונות אלקטרוניים, גרפים ומצגות.
הפורמט הוגדר במסגרת תקן ECMA-376 של Ecma ובגרסאות מאוחרות יותר במסגרת ISO/IEC 29500.
החל מאופיס 2007 פורמט זה הוא פורמט ברירת המחדל בחבילת היישומים של מיקרוסופט אופיס.
הפורמט מאפשר לכלול בתוכו טקסט מעוצב, תמונות, טבלאות, נוסחאות, ואף שפת תסריטי מקרו, שהופכים קובץ מידע לקובץ הרצה.
סיומת הקובץ של מסמכים במעבד התמלילים וורד הנשמרים בפורמט זה היא DOCX או docx (קיצור של "document"), שמחליף את הסיומת DOC של מסמכי וורד ישנים.
קובץ DOCX יכול להכיל בתוכו מרכיבי XML, ונפחו קטן מקובץ DOC זהה.
הקולקטיב נוהל באופן שיתופי, עם קבלת החלטות על ידי קונצנזוס.
מטרת הקולקטיב וכתב העת שפרסם היה לספק חדשות ואינפורמציה לגבי חייהן של נשים ואקטיביזם פמיניסטי, לחנך את הציבור לגבי מעמד נשים ברחבי עולם, להוות מקור מידע על פמיניזם, תרבות נשים ותרבות לסבית, ולקדם צדק חברתי עבור נשים.
הקולקטיב הוקם ב-1970 על ידי מרילין ווב, היידי סטפנס, מרלין ויקס, קולט ריד ונורמה לסר.
off our backs (oob) היה כתב עת שלא למטרות רווח, שבא לקדם אג'נדות פמיניסטיות ולסביות, ופעל בין השנים 1970 ו-2008. בהתחלה, המגזין פורסם פעם בחודש, ובשנות ה-2000 הוא החל לצאת פעם בחודשיים.
בין הנושאים שסוקרו בעיתון היו ידיעות חדשותיות בענייני נשים ופמיניזם, מאמרי נושא וטורי דעה, בנושאים מגוונים הכוללים אלימות מגדרית, פורנוגרפיה, פוליאמוריה, צבא, מלחמת וייטנאם, פוליטיקה שמאל-רדיקלית, מעמדיות, צנזורה, גזענות, ודת.
oob הוא כתב העת הפמיניסטי שפורסם ברציפות לאורך טווח הזמן הארוך ביותר בארצות הברית - כמעט 40 שנה.
העיתון נחשב בעולם העיתונות לאיכותי, ואף כונה בידי ארגונים פמיניסטים "הניו יורק טיימס של הפמיניזם".
הכתבות בו היו מדויקות ומבוססות על מחקר, אף על פי שהעיתון לא ניסה לכסות על הכיוון המוצהר שלו כבעל אג'נדה פמיניסטית.
בהצהרת הכוונות של העיתון נכתב: "בכוונתנו להיות הוגנות, אך לא אובייקטיביות.
אנו מחויבות למאבק וננקוט בעמדות כדי לקדם אותו."
הקולקטיב התנהל על פי פרקטיקת קבלת החלטות על ידי קונצנזוס, וחברותיו האמינו שפוליטיקה הומניסטית היא לא רק אג'נדה פוליטית, אלא פרקטיקה בפועל, והקפידו לקיים ערכים אלו בניהול העיתון והקולקטיב.
דוגמה להפעלת עיקרון זה היה כשהמהדורה השנייה לא יצאה בתאריך היעד, ובעיתון נכתב שהסיבה היא ששתיים מחברות הקולקטיב ילדו באותה תקופה.
וכן ש"בשונה מרוב היוזמות שבשליטה גברית, אנו מוכנות ומאושרות לספק את הצרכים האנושיים של הצוות שלנו".
אך התאוריה והפרקטיקה של שיתוף מוחלט לא תמיד עלו בקנה אחד בפעילות הקולקטיב, ולקראת סוף השנה הראשונה של הפעילות, התבקשה מרילין ווב לעזוב, כי הורגש שיש לה בתור מייסדת עיקרית יותר מידי כוח.
בעיה אחרת הייתה מחלוקת בין החברות שעיקר עניינן היה פוליטיקת שמאל, לעומת החברות הלסביות שהעדיפו שהעיתון יוכר כעיתון לסבי.
בסופו של דבר, שיטת הקונצנזוס עבדה, אם לא בקלות, כאשר בכל מהדורה הכיוון הוחלט על ידי כלל החברות.
גם שלושה-ארבעה עשורים לאחר מכן, נשמר העיקרון לפיו כל אחת מחברות הקולקטיב לוקחת אחריות על עריכת והפקת דף מהעיתון.
עוד רעיון מרכזי בניהול הקולקטיב והוצאת העיתון היה הכללת מתנדבות בפעילות - רבות מהכותבות בעיתון הגיעו משורות הקוראות בו, אשר הביעו עניין להשתתף.
היוזמה של oob הייתה מודל לפרסומים פמיניסטיים רבים שבאו אחריו, שגם בהם התוצר היה משני לבניית קהילה ופעולה על פי עקרונות פמיניסטים.
Officium Defunctorum היא יצירה מוזיקלית שכתב מלחין הרנסאנס הספרדי תומאס לואיס דה ויקטוריה.
זוהי למעשה מיסת רקוויאם למעט המזמור דיאס אירה ובתוספת קטע מספר איוב ומוטט לוויה נוסף, שנכתבה לזכר מריה, נסיכת ספרד, ארכידוכסית אוסטריה.
ויקטוריה עבד בחצרה של מריה משנת 1586, וכשנפטרה בשנת 1603 הקדיש לה יצירה זו.
יצירה זו מכונה לעיתים "הרקוויאם של ויקטוריה" אף על פי שוויקטוריה כתב מיסת רקוויאם נוספת בשנת 1583.
בשנת 1603 נפטרה מריה שהייתה ביתו של קרל החמישי, קיסר האימפריה הרומית הקדושה ואשתו של מקסימיליאן השני, קיסר האימפריה הרומית הקדושה.
ויקטוריה עבד בחצרה של מריה כבר משנת 1586, וכשנפטרה הקדיש לה יצירה זו.
את היצירה הגיש למרגרט, ארכידוכסית אוסטריה, ביתה הצעירה של מריה, לכבוד "טקס הקבורה של אמך הנערצת ביותר".
הקיסרית נפטרה ב-26 בפברואר וטקס הלווייתה התקיים בתחילת מרץ, סביר להניח שוויקטוריה לא הספיק להשלים את היצירה עד להלווייתה ולכן ככל הנראה ביצוע הבכורה של המיסה היה בטקס גדול שנערך לזכרה ב-22 וב-23 באפריל במדריד.
ויקטוריה הוציא בימי חייו עשרה כרכים של יצירתו.
ה־Officium Defunctorum היא היצירה היחידה אותה הוציא בנפרד בשנת 1605 והיא נחשבת לכרך ה-11 של כתביו.
היצירה היא יצירה קולית בלבד למקהלה של שישה קולות (סופרן ראשון ושני, אלט, טנור ראשון ושני ובס).
ביצוע ממוצע של היצירה אורך כ-45 דקות.
החלקים שאינם מופיעים ברקוויאם הליטורגי מוסברים.
תפילת הקיריה חוזרת גם בתחילה וגם בסוף.
Versa est in luctum cithara mea - מוטט לוויות שאיננו נכלל בדרך כלל במיסת הרקוויאם.
Ofra Haza (בעברית: "עפרה חזה") הוא אלבומה השבעה עשר והאחרון של הזמרת-יוצרת הישראלית עפרה חזה.
האלבום יצא לאור ב-24 בנובמבר 1997, על ידי חברת התקליטים ברטלסמן מיוזיק גרופ.
מתוך האלבום יצאו הסינגלים: "Show Me" ו-"Give Me a Sign".
האלבום כולל בתוכו שירים בשתי שפות; אנגלית, עברית.
בשנת 1994 עזבה חזה את חברת התקליטים וורנר מיוזיק גרופ, חברת התקליטים שהפיקה את אלבומיה הבינלאומיים וביניהם את האלבום Kirya, שהיה מועמד לפרס גראמי 1993 בקטגוריית אלבום השנה במוזיקת העולם.
במקביל החליטו חזה ואלוני למתן את הקריירה הבינלאומית לאחר שבע שנות קריירה, לחזור לארץ ולהקליט את האלבום הישראלי "כל הנשמה".
עם החתימה בחברת התקליטים BMG, החלו חזה ובצלאל אלוני לעבוד על האלבום הבא Queen in Exile בהפקתו של יזהר אשדות יחד עם ה-Tom Tom Club ׁ(כריס פרנץ וטינה ווימאות' מ-Talking Heads).
במרץ 1995, יצא הסינגל הראשון "Mata Hari" שזכה להצלחה ב-MTV, אך בשלהי אותה השנה החליטה חזה לגנוז את האלבום בעקבות פערים אומנותיים בין חברת התקליטים החדשה.
עם גניזת האלבום החלה חזה להקליט את האלבום Ofra Haza.
את האלבום הפיק פרנק פיטרסון (מי שאחראי בין השאר על להקת "אניגמה" ועל הפקה אלבומיה ושיריה של שרה ברייטמן).
רוב האלבום הוקלט בהמבורג שבגרמניה וכן באולפני אבי רוד בלונדון.
עפרה חזה השתתפה בכתיבת כמה שירים מתוך האלבום כדוגמת השירים "You", "Amore", "My Ethiopian Boy" וכדומה.
הלחן של "Sixth Sense" נכתב לראשונה ב-1995 כג'ינגל לתוכנית הרדיו השבועית של חזה ברדיוס 100FM, "החוש השישי".
חזה הקליטה מחדש את "Im Nin'alu" ואת "You've Got a Friend" של קרול קינג עבור האלבום.
האלבום יצא לאחר נישואיה ומיד לאחר יום הולדתה ה-40. לאור השינוי בחייה האישיים, קידום המכירות של האלבום התמקד בעיקר בישראל לאחר שחברת התקליטים החליטה לסיים את ההתקשרות עם אלוני וחזה בעקבות כישלון האלבום.
חזה התמסרה לחיי הנישואין והמשפחה והתרחקה מהעין הציבורית עד למותה בפברואר 2000.
בעת העבודה על האלבום Harem של הזמרת הבריטית שרה ברייטמן, המפיק פיטרסון שילב מספר סקיצות שהקליטה עפרה בעת עונת ההקלטות של האלבום הזה באלבומה של ברייטמן.
ברייטמן שימשה אף כזמרת ליווי של חזה בשיר "No Time to Hate".
בהפצתו הראשונה הופץ האלבום בישראל על ידי חברת הד ארצי, אך עם סיום הזיכיון שלה להפיץ את אלבומי חברת BMG בישראל, לא היה האלבום זמין בארץ למשך תקופה ארוכה עד שהופץ האלבום מחדש בישראל על ידי חברת הליקון.
בשנת 2023 הוחלט לראשונה על הוצאה בלעדית ומצומצמת של האלבום בגרסת תקליט ושוב בשנת 2025 .
Off to the Races הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die.
השיר יצא לאור ב-20 בדצמבר 2011, כסינגל שיווקי מתוך האלבום.
השיר הגיע למקום ה-40 במצעד שירי הרוק.
השיר נכתב על ידי לנה דל ריי ביחד עם טים לרקומב והופק על ידי אמיל הייני ופטריק ברגר.
במקור, נכלל השיר במיני-אלבום השני של לנה דל ריי, אשר יצא לאור ב-10 בינואר 2012; Lana Del Ray.
"Off the Table" הוא שיר שהוקלט על ידי הזמרת האמריקאית אריאנה גרנדה והזמר-יוצר הקנדי דה ויקנד, מתוך אלבום האולפן השישי של גרנדה, Positions.
את השיר כתבו גרנדה ודה ויקנד יחד עם שינטרו יסודה, טומי בראון, מיסטר פרנקס וטראוויס סיילס, והפיקו אותו יסודה, בראון, פרנקס וסיילס.
השיר, בדומה לשאר שירי האלבום, הוא בלדה בסגנון ה-R&B, המתארת מערכת יחסים.
מקורות רבים טענו כי המילים של השיר מתייחסות אל בן זוגה לשעבר של גרנדה, הראפר המנוח מק מילר.
השיר הוא שיתוף הפעולה השני של גרנדה ודה ויקנד, לאחר הסינגל "Love Me Harder", שיצא לאור בשנת 2014, כסינגל השלישי מתוך אלבום האולפן השני של גרנדה, My Everything.
יחד עם צאת האלבום, סקרו את השיר מבקרי מוזיקה שונים, תוך שהפנו אליו בעיקר ביקורות חיוביות.
מגזין Elle סקר את תוכן השיר והמאפיינים השונים בו, ונטען בו כי השיר מציג "מבט אינטימי על מרחב הראש והריפוי של גרנדה".
מגזין הבילבורד דירג את השיר כשיר התשיעי הטוב ביותר באלבום, באומרו: "המילים לשיתוף הפעולה עם דה ויקנד, 'Off the Table', מוכנים לניתוח יתר על המידה – על מי שרה גרנדה כשהיא מתמקדת באהבה ש'כל כך קשה להחליף אותו'?
עם זאת, צעד אחורה וניתן לעכל את הרצועה כדואט קלאסי של R&B עם קונספט משפיע, כשגרנדה מודה שהיא לא יכולה להיות נוכחת במערכת יחסים כמו שהייתה פעם ודה ויקנד מנסה לעבד את ההסתייגות הזו".
יחד עם צאתו של האלבום, הגיע השיר למקום השישי במצעד השירים העולמי של ספוטיפיי, ולמקום ה-21 במצעד השירים העולמי של אייטונס.
נכון לנובמבר 2020, השיר עומד על למעלה מ-8 מיליון השמעות בספוטיפיי.
"Off to See the World" (בעברית: "הולך לראות את העולם") הוא שיר של הלהקה הדנית לוקאס גרהאם.
השיר יצא לאור ב-5 באוקטובר 2017 כסינגל השני מתוך הפסקול של "הפוני הקטן שלי: הסרט".
את השיר כתבו כריסטופר בראון, לוקאס פורקאמר, מורטן ג'נסן, סטפן פורסט, מורטן פילגארד ודייוויד לברל.
השיר הגיע למקום התשיעי במצעד הסינגלים הדני והושמע מאוחר יותר גם בפרק של תוכנית המציאות "Better Late Than Never" של NBC.
מדינהתאריך יציאהפורמטחברת תקליטיםמקורדנמרק5 באוקטובר 2017הורדה דיגיטליתקופנהגן רקורדס • וורנר רקורדס
Often הוא סינגל של הזמר-יוצר הקנדי דה ויקנד, מתוך אלבום האולפן השני שלו, Beauty Behind the Madness.
השיר יצא לאור ב-31 ביולי 2014, על ידי חברות התקליטים XO וריפבליק רקורדס, כסינגל המוביל מתוך האלבום.
השיר הגיע בשיאו למקום ה-59 במצעד הבילבורד הוט 100 ולמקום ה-69 במצעד הקנדה הוט 100. השיר מסמפל את השיר "Ben Sana Vurgunum" של הזמרת הטורקית נוכט דורו .
השיר זכה בשני פרסים בטקס פרסי הווידאו קליפים של Much לשנת 2015, "קליפ השנה" ו"הבימוי הטוב ביותר".
בארצות הברית, "Often" הגיע לראשונה למקום ה-97 במצעד הבילבורד הוט 100, בשבוע של 1 בנובמבר 2014. בשבוע של 7 בפברואר 2015, הגיע השיר למקום ה-59. השיר צעד סך הכל 20 שבועות במצעד.
ב-7 בדצמבר 2016 הוענק לסינגל תואר הפלטינה המשולשת על ידי איגוד תעשיית ההקלטות האמריקאי, על יחידות משולבות של מכירות והזרמת מדיה שווי ערך של למעלה משלושה מיליון.
בקנדה, השיר הגיע למקום ה-95 במצעד הקנדה הוט 100 בשבוע הראשון בנובמבר 2014. בשבוע של 28 בפברואר 2015, הגיע בשיאו למקום ה-69 במצעד.
השיר בילה בסך הכל 20 שבועות במצעד.
הסינגל זכה בתואר הזהב מטעם איגוד תעשיית ההקלטות הקנדי על מכירות של למעלה מ-40,000 עותקים במדינה.
וידאו קליפ עבור "Often" יצא לאור ב-21 באוגוסט 2014.
הרמיקס הרשמי של השיר מכיל בתים נוספים של ריק רוס וסקולבוי קיו.